Доминиканската република. По-специално всички пратки с посочената стока от Доминиканската република следва да бъдат придружени от официален сертификат, в който се посочва, че всички резултати от вземането на проби и анализа показват съответствие с Регламент (ЕО) No 396/2005 относно максимално допустимите граници на остатъчни вещества от пестициди за пратки с храни и фуражи, включени в списъка в приложение II към Регламент за изпълнение (ЕС) 2019/1793 поради риска от замърсяване с остатъци от пестициди. Резултатите от вземането на проби и анализа следва да бъдат приложени към този сертификат. Поради това вписването относно патладжани (Solanum melongena) от Доминиканската република следва да бъде заличено в приложение I към Регламент за изпълнение (ЕС) 2019/1793 и прехвърлено в приложение II към посочения регламент за изпълнение, като честотата на проверките за идентичност и физическите проверки се запази на 50 % от пратките, въвеждани в Съюза.
 (12)
 От януари 2010 г. насам пиперките от рода Capsicum и аспержовият боб от Доминиканската република се подлагат на засилен официален контрол поради риска от замърсяване с остатъци от пестициди. Официалният контрол върху тези хранителни продукти от страна на държавите членки показва, че процентът на несъответствие с изискванията се запазва трайно висок от началото на засиления официален контрол насам. Тези резултати са доказателство, че въвеждането на посочените хранителни продукти в Съюза представлява сериозен риск за здравето на човека.
 (13)
 Поради това в допълнение към засиления официален контрол е необходимо да се предвиди налагането на специални условия по отношение на пиперките от рода Capsicum и на аспержовия боб от Доминиканската република. По-специално всички пратки с пиперки от рода Capsicum и аспержов боб от Доминиканската република следва да бъдат придружени от официален сертификат, в който се посочва, че всички резултати от вземането на проби и анализа показват съответствие с Регламент (ЕО) No 396/2005 относно максимално допустимите граници на остатъчни вещества от пестициди за пратки с храни и фуражи, включени в списъка в приложение II към Регламент за изпълнение (ЕС) 2019/1793 поради риска от замърсяване с остатъци от пестициди. Резултатите от вземането на проби и анализа следва да бъдат приложени към този сертификат. Поради това вписването относно пиперки от рода Capsicum и аспержов боб от Доминиканската република в приложение I към Регламент за изпълнение (ЕС) 2019/1793 следва да бъде заличено и прехвърлено в приложение II към посочения регламент за изпълнение, като честотата на проверките за идентичност и физическите проверки се запази на 50 %.
 (14)
 По отношение на пратките с моринга (Moringa oleifera) от Индия данните от уведомленията, постъпили чрез системата RASFF, както и информацията относно провеждания от държавите членки официален контрол свидетелстват за появата на нови рискове за здравето на човека, дължащи се на възможно замърсяване с остатъци от пестициди. Поради това е необходимо да се изисква засилен официален контрол върху въвеждането на посочената стока от Индия. Поради това тези стоки следва да бъдат добавени в приложение I към Регламент за изпълнение (ЕС) 2019/1793, като честотата на проверките за идентичност и физическите проверки бъде определена на 10 %.
 (15)
 По отношение на пратките с пиперки от рода Capsicum (различни от сладки) от Индия